କେନ୍ଦ୍ରାପଡ଼ା : ଜାନୁଆରୀ ୩୦ (ଲୋକାଲ ୱାୟାର) ପ୍ରାୟ ଛଅଶହ ମୃତ ଅଲିଭ୍ ରିଡ଼ଲେ ସାମୁଦ୍ରିକ କଇଁଛ ଏବଂ ଦୁଇଟି ମୃତ ଡ଼ଲଫିନ ଗହୀରମଥା ସାମୁଦ୍ରିକ ଅଭୟାରଣ୍ୟରେ ୩୦ କିଲୋମିଟର ବ୍ୟାପ୍ତ ଅଂଚଳରେ ସମୁଦ୍ରକୂଳରେ ପଡ଼ିଥିବା ନିକଟରେ ଦେଖିବାକୁ ମିଳିଛି।
ହୁକିଟୋଲାରୁ ଉକାକୁଲା ମଧ୍ୟରେ ସମୁଦ୍ରକୂଳରେ ଅଧିକ ମୃତ କଇଁଛ ଦେଖିବାକୁ ମିଳିଛି ।
ମାଛଧରିବାକୁ ବିଛାଯ଼ାଇଥିବା ଜାଲରେ ଛନ୍ଦି ହୋଇ ଏହି କଇଁଛମାନେ ମରିଯ଼ାଇଥିବା ପରିବେଶବିତ୍ ତଥା ଗହୀରମଥା ମେରାଇନ୍ ଟରଟଲ୍ ଆଣ୍ଡ ମେନଗ୍ରୁଭ କନଜରଭେସନ୍ ସୋସାଇଟି(GMTMCS) ସଚିବ ହେମନ୍ତ ରାଉତ କହିଛନ୍ତି ।
ଅନ୍ୟପକ୍ଷରେ ସୁରକ୍ଷା ଦୃଷ୍ଟିରୁ ଅଭୟାରଣ୍ୟ ଅଂଚଳରେ ମାଛନଧରିବାକୁ ବିଭାଗ ପକ୍ଷରୁ ନିୟମିତ ଭାବେ ପାଟ୍ରୋଲିଂ ସହିତ ମାଛଧରାଳିଙ୍କୁ ଅଚାନକ ଚଢ଼ାଉ କରାଯ଼ାଉଥିବା ଅଭୟାରଣ୍ୟର ରେଂଜ ଅଧିକାରୀ ଶ୍ରୀରାମପଦା ଅରବିନ୍ଦ ମିଶ୍ର କହିଛନ୍ତି ।
ଓଡ଼ିଶା ମେରାଇନ୍ ଫିସିଂ ରେଗୁଲେସନ୍ ଆକ୍ଟ, ୧୯୮୨ ଅନୁସାରେ ଟ୍ରଲର୍ ଗୁଡ଼ିକ ସାଧାରଣତଃ ୫ କିମି ଦୂରତା ରଖି ମାଛ ଧରିବା ଉଚିତ୍ ଯ଼ାହାକି ଅଭୟାରଣ୍ୟରୁ ୨୦ କିମି ଦୂରତା ରଖିବା ଜରୁରୀ । କିନ୍ତୁ ପ୍ରକୃତରେ ଏହି ନିୟମ ମାଛ ଧରାଳି ଟ୍ରଲର ପାଳନ କରୁନଥିବାରୁ ପ୍ରତିବର୍ଷ ଏହିପରି ଦୁର୍ଘଟଣା ଘଟୁଛି ଓ ଶହ ଶହ ବିରଳ ଅଲିଭ୍ ରିଡ଼ଲେ କଇଁଛ ପଡ଼ି ପ୍ରାଣ ହରାଉଛନ୍ତି ।
ତେବେ ବିଡ଼ମ୍ବନା ହେଉଛି, ନିଜକୁ ସୁରକ୍ଷିତ ରଖିବା ଲାଗି ରାଜ୍ୟ ଜଂଗଲ ଓ ବନ୍ୟଜନ୍ତୁ ବିଭାଗ ଅଧିକାରୀମାନେ ସରକାରୀସ୍ତରରେ ଅଳ୍ପ ସଂଖ୍ୟକ କଇଁଛ ମୃତ୍ୟୁ ହେଉଥିବା ଦର୍ଶାଉଛନ୍ତି । ବିଗତ ସତର ବର୍ଷ ମଧ୍ୟରେ ପ୍ରାୟ ଏକ ଲକ୍ଷ ସତୁରୀ ହଜାର କଇଁଛଙ୍କ ମୃତ୍ୟୁ, ଲୁପ୍ତପ୍ରାୟ ଅଲିଭ୍ ରିଡ଼ଲେ ପ୍ରଜାତି କଇଁଛଙ୍କ ଉପରେ ପ୍ରତିକୂଳ ପ୍ରଭାବ ପକାଉଛି ।
ଆଧୁନିକୀକରଣ ଯ଼ୁଗରେ ସାମାନ୍ୟ ବୈଷୟିକ ପରିବର୍ତ୍ତନ ଦ୍ବାରା, ଟ୍ରଲର ଗୁଡ଼ିକରେ turtle excluder device(TED) ଲଗାଇଲେ ବିରଳ ପ୍ରଜାତି ଅଲିଭ୍ ରିଡ଼ଲେ କଇଁଛ ମାନଙ୍କ ସୁରକ୍ଷା ନିର୍ଧାରିତ କରାଯ଼ାଇପାରିବ ।
TED ଏକ ଧାତୁ ନିର୍ମିତ ଅତିରିକ୍ତ ଜାଲ ଯ଼ାହା ମାଛଜାଲରେ ଫସି ଯାଉଥିବା କଇଁଛମାନଙ୍କୁ ପୁଣି ସମୁଦ୍ର ଭିତରକୁ ଖସିଯ଼ିବାରେ ସହାୟକ ହୋଇଥାଏ।
ଆଇନତଃ ଟ୍ରଲରଗୁଡ଼ିକରେ TEDର ଉପଯ଼ୋଗ କରାଯ଼ିବା କଥା ଚିନ୍ତା କରାଯ଼ାଉଥିବା ବେଳେ ସରକାର ଗହୀରମଥା ଅଭୟାରଣ୍ୟ ନିକଟରେ ଏକ ବନ୍ଦର ନିର୍ମାଣ କରିବାକୁ ଯ଼ୋଜନା କରୁଛନ୍ତି । ମହାନଦୀରେ ପ୍ରସ୍ତାବିତ ଏହି ବନ୍ଦର ନିର୍ମାଣ ହେଲେ ଅଲିଭ୍ ରିଡ଼ଲେ କଇଁଛଙ୍କ ପ୍ରତି ଅଧିକ ବିପଦ ବଢ଼ିଯ଼ିବ ବୋଲି ଶ୍ରୀ ରାଉତ କହିଛନ୍ତି ।
ନଭେମ୍ବର ୧ ତାରିଖରୁ ମେ ମାସ ୩୧ ତାରିଖ ପର୍ଯ଼୍ୟନ୍ତ ରାଜ୍ୟ ସରକାର ଗହୀରମଥା ଅଭୟାରଣ୍ୟ ନିକଟରେ ୨୦ କିମି ମଧ୍ୟରେ ସମୁଦ୍ରକୂଳରେ ମାଛ ଧରିବା ଗତିବିଧି ରୋକିବାକୁ କଡ଼ା ନିର୍ଦେଶ ଦେଇଛନ୍ତି ।
ଗହୀରମଥାରେ ବେଆଇନ ଭାବେ ମାଛଧରୁଥିବା ୩୮୦ ମତ୍ସଧରାଳିଙ୍କୁ ବନ ବିଭାଗ ଅଧିକାରୀ ଗିରଫ କରିବା ସହିତ ୮୩ ଟି ଜାହାଜକୁ ଏପର୍ଯ଼୍ୟନ୍ତ ଜବତ କରିଛନ୍ତି । ୧୯୯୭ ମସିହାରେ ବିରଳ ପ୍ରଜାତି ଅଲିଭ ରିଡ଼ଲେ କଇଁଛକୁ ସୁରକ୍ଷା ଦେବାଲାଗି ରାଜ୍ୟ ସରକାର ଗହୀରମଥାକୁ ଅଭୟାରଣ୍ୟ ଘୋଷଣା କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
